Kriel hoor dan sy lot | Maroela Media
Dawie Kriel, die man wat rassistiese uitlatings op Facebook gemaak het oor Diwali-vieringe, sal later vandeesmaand gevonnis word.
Landdros Themba Sishi het Kriel Vrydag formeel skuldig bevind, nadat hy die saak tot 27 Maart uitgestel het vir vonnisoplegging. Kriel is skuldig bevind aan crimen injuria.
Hy het op 27 Januarie skuld beken op die aanklag, maar Sishi het gesê hy moet seker maak dat Kriel wel skuld beken op al die elemente van die misdaad.
"Almal het die reg tot vryheid van beledigende en vernederende behandeling."
Kriel se prokureur, Logan Padayachee, het ter versagting van vonnisoplegging gesê sy kliënt het baie berou en het niks teen Hindoes nie. Hy het daarop gewys dat sy kliënt 15 jaar lank in 'n verhouding was met 'n Indiër vrou en dat hulle saam gewoon het. Hy het die hof gemaan om 'n opgeskorte boete vir vonnisoplegging te oorweeg, aangesien sy kliënt werkloos is. "Die voorval spruit uit woede, omdat hy twee honde verloor het wat weens die vuurwerkvertonings weggehardloop het."
Die Diwali-vuurwerkvertoning in Durban is jaarliks 'n twisappel tussen diereliefhebbers en diegene wat Diwali met vuurwerk wil vier. Diwali is die Hindoe-fees van ligte en simboliseer vir gelowiges die oorwinning van lig oor donker, goed oor kwaad, kennis oor onkunde, en hoop oor wanhoop.
Kriel het op 30 Oktober Indiërs "duiwelaanbidders" genoem en gesê hulle moet teruggaan na Indië.
Staatsaanklaer Nkululekho Msiya het egter gesê Kriel het min of nie enige berou getoon nie, omdat hy besluit het om nie in die hof te getuig nie. Hy het gesê daar kan nie veel klem geplaas word op Kriel se openbare verskoning wat hy op die radio gemaak het nie. Hy het gesê die feit dat Kriel twee keer vantevore skuldig bevind is dat hy in besit was van 'n onwettige middel en dat hy twee skuldbekenningsboetes van R300 betaal het, beteken dat hy nie die wet respekteer nie.
Hy het Sishi gemaan om 'n boete te oorweeg, tesame met tronkstraf indien hy nie die boete sou betaal nie.
[Foto's] Twee gered na motor in kanaal beland
na my beskeie mening…. die jode voer ook n fees van ligte, doen hulle dit met vuurwerke? as jou tradisie controversy veroorsaak, doen dit waar jy niemand te na sal kom nie. Durban het tog n groot indiërgemeenskap. kom op n plekke saam daar die vuurwerke niks en niemand gaan place nie en geniet dit.
Die reg van vryheid tot spraak beteken nie dat jy net dit mag sê wat nie aanstoot gee nie. Die reg tot vryheid van spraak moet juis ook die reg om aanstoot te gee insluit. Hierdie skuldigbevinding, soos vele ander in die verlede, beperk die reg van vryheid tot spraak tot 'n reg wat ondergeskik is aan die politieke korrekheid van die dag. Die probleem is wie bepaal nou dat Kriel se uitspraak aanstoot gee of nie? Vir die hof om hierby betrokke te raak is hoogs onverantwoordelik. Dit is nie die hof se werk as om in sake betrokke… Lees meer »
Sekere rasse gan tronk tu of kry geweldige boetes sou hul iets kwytraak op sosiale media. Party rasse kan rassistiese uitsprake maak en nix gebeur. Ons hoef ni te wonder waarheen ons oppad is ni
Die staatsaanklaer het die Landdros Sishi 'gemaan'…
Tekens van die tye. Die aanklaer wat die regbank dreig. In 'n regte hof sou die aanklaer net 'n versoek kon rig.
Dit was oor klappers! Maar die amptenare van sport mag se straf asb wit mense! Julle is vertraag man!